

Собрание на Република Северна Македонија

**Акциски план за унапредување на   
рамноправноста меѓу жените и мажите   
на Собранието на Република Северна Македонија**

**2025-2027**

*Донесен од Комисијата за еднакви можности на жените и мажите*

*на седницата одржана на 11.02.2025 година.*

**1. ВОВЕД[[1]](#footnote-1)**

Република Северна Македонија е посветена на унапредување на рамноправноста меѓу жените и мажите во согласност со начелата на ОН, ЕУ, Советот на Европа, ОБСЕ и националните стандарди и политики. Еднаквоста меѓу мажите и жените е суштинска вредност и двигател на економскиот раст, и значи дека мажите и жените имаат еднакви права и можности за остварување на својот сопствен потенцијал – преку придонес кон економскиот и социјалниот развој на својата земја, влечејќи придобивки од нивното учество во општественото живеење.

Иако се бележи одреден степен на напредок, особено во последниве две децении во поглед на отстранување на пречките за учеството на жените во политичкиот и во јавниот живот насекаде низ Европа, сепак, жените и понатаму не се доволно застапени на сите нивоа во процесите на донесување одлуки. Во просек, жените пополнуваат помалку од третина од местата во националните парламенти во државите учеснички на ОБСЕ, и уште помал процент од локалните извршни позиции (градоначалнички). Застапеноста на жените и нивната вклученост во политичките процеси мора да биде клучен аспект на демократските процеси на одлучување. Покрај тоа, истражувањата покажуваат дека активната вклученост на жените во политичките процеси на донесување одлуки има многу позитивни ефекти врз општеството како целина и придонесува за подобрување на животите на луѓето.

Парламентите се најважните демократски институции; тие имаат политичка и културолошка должност да предлагаат и да ги одржуваат политичките процеси и политики чијашто цел е ефективна застапеност на жените. Со оглед на тоа, парламентите треба да работат во насока на обезбедување пофер и поправедно општество за сите.

**2. РЕЗИМЕ НА ИЗВЕШТАЈОТ ЗА СПРОВЕДУВАЊЕ НА ПЛАНОТ НА АКТИВНОСТИ ЗА УНАПРЕДУВАЊЕ НА РОДОВАТА СЕНЗИТИВНОСТ НА СОБРАНИЕТО НА РЕПУБЛИКА СЕВЕРНА МАКЕДОНИЈА 2022-2024**

Кон крајот на 2024, пред истекот на периодот за имплементација на Планот на активности за унапредување на родовата сензитивност на Собранието на Република Северна Македонија 2022-2024, направена е евалуација во која се презентирани утврдените наоди и состојби и се дадени препораки и заклучоци за зајакнување на можностите на Собранието на Република Северна Македонија да ја унапреди состојбата во областа на рамноправноста меѓу жените и мажите.

Наодите од евалуацијата, генерално, се задоволителни. Утврдено е дека и покрај ограничувањата, прашањето за родовата еднаквост е подигнато на повисоко ниво во законодавниот дом, низ јавни расправи дебатирани се теми поврзани со еднаквите можности на жените и мажите и се постигнати конкретни резултати. Република Северна Македонија е лидер во регионот кога станува збор за учество на жените во парламентот. Во новиот парламентарен состав 2024-2028, во моментот на спроведување на евалуацијата од 120 пратеници, 47 (39%) се жени, а 73 (61%) се мажи. За поздравување е целосната финансиска и делумната административна независност, која позитивно влијае на унапредувањето на родовата еднаквост во управувањето со човечките ресурси. Собранието вклучи одредени аспекти за зајакнување на рамноправноста меѓу жените и мажите и во Деловникот на Собранието. Во насока на јакнење на свеста за зајакнување на рамноправноста меѓу жените и мажите, воведена е практика на одржување годишна пленарна седница посветена на оваа тема. Исто така, донесени се измени во Кривичниот законик, со цел воведување кривични дела (фемицид и демнење), а спроведени се и повеќе обуки и работилници, со цел зајакнување на капацитетите за препознавање и превенирање насилство врз жените во политиката.

Истовремено, евалуацијата препознава простор за натамошно унапредување на рамноправноста меѓу жените и мажите во Собранието, преку низа препораки. Заклучоците и препораките од евалуацијата на претходниот план се основа за идните активности на Собранието, како највисок центар на демократијата. Охрабрувачка е подготвеноста на парламентарниот состав за иницирање активности кои ќе ја унапредат рамноправноста меѓу жените и мажите, ќе го зголемат демократскиот капацитет на државата, при што придобивка ќе имаат сите граѓани на Република Северна Македонија.

**3. АКЦИСКИ ПЛАН ЗА УНАПРЕДУВАЊЕ НА РАМНОПРАВНОСТА МЕЃУ ЖЕНИТЕ И МАЖИТЕ НА СОБРАНИЕТО НА РЕПУБЛИКА СЕВЕРНА МАКЕДОНИЈА 2025-2027**

Акцискиот план за унапредување на рамноправноста меѓу жените и мажите на Собранието на Република Северна Македонија 2025-2027 е третиот по ред стратешки документ, кој има за цел целосна институционализација на рамноправноста меѓу жените и мажите во законодавниот дом.

Слично како и претходниот план, и овој Акциски план 2025-2027 е изготвен во еден транспарентен, инклузивен и меѓупартиски процес, а како главни носители на процесот се Комисијата за еднакви можности на жените и мажите и стручната Служба на Собранието на Република Северна Македонија.

Како резултат на наодите и препораките на Извештајот од оценката на спроведувањето на Планот за унапредување на родовата сензитивност на Собранието на Република Северна Македонија 2022-2024 и одржаните работилници за преглед на состојбата во ноември 2023 и ноември 2024, Комисијата за еднакви можности на жените и мажите го финализира Планот на активности 2025-2027.

Сите мерки и активности во Акцискиот план 2025-2027 се групирани во четири стратешки цели:

* Стратешка цел 1: Унапредување на рамноправноста на жените и мажите во нивното претставување во Собранието;
* Стратешка цел 2: Унапредување на рамноправноста на жените и мажите во законодавниот процес;
* Стратешка цел 3: Унапредување на рамноправноста на жените и мажите во надзорната функција;
* Стратешка цел 4: Унапредување на рамноправноста на жените и мажите во внатрешната организација и преку меѓународната соработка на Собранието**.**

**Акциски план за унапредување на рамноправноста меѓу жените и мажите   
на Собранието на Република Северна Македонија 2025-2027**

|  |  |  |  |  |
| --- | --- | --- | --- | --- |
| **Стратешка цел 1: Унапредување на рамноправноста на жените и мажите во нивното претставување во Собранието** | | | | |
|  | | | | |
| **Активност/Мерка** | **Индикатор/Показател** | **Основен показател (базна година 2024)** | **Носител на активноста** | **Временска рамка** |
| 1.1. Лобирање за измена на Изборниот законик за воведување 50% квота преку патент-систем, со цел обезбедување рамноправност меѓу жените и мажите на кандидатските листи за парламентарни избори и избори за членови на локални совети | Собраниски паритетен состав  Измена на Изборен законик | - Постојна законска квота: 40%  - 39% пратенички (парламентарни избори 2024) | КЕМЖМ, Клуб на пратенички | До крај на 2027 |
| 1.2. Одржување јавна расправа во однос на влијанието на измените на Изборниот законик врз учеството на жените во политиката | Одржана прва јавна расправа на оваа тема | Досега немало одржана јавна расправа на оваа тема | Комисија за политички систем, КЕМЖМ | До крај на 2026 |
| 1.3. Унапредување на Етичкиот кодекс во делот на спречување на сите форми на насилство, вклучително и насилство врз пратеничките, како и промовирање на рамноправноста меѓу жените и мажите | Нов/изменет Етички кодекс | Постојниот Етички кодекс не се почитува во целост и е детектирана потреба за измени | Комисија за деловнички и мандатно-имунитетни прашања, КЕМЖМ | До крај на 2027 |
| 1.4. Одржување настан посветен на вклучување мажи пратеници во унапредување на рамноправноста на жените и мажите | Одржан настан на темата | Досега Собранието нема организирано таков настан | КЕМЖМ, Кабинет на генералната секретарка, координатори на пратенички групи  Клуб на пратенички | Втор квартал на 2025 (пред локалните избори) |
| 1.5. Емисии на Собранискиот канал за подигање на јавната свест за рамноправност меѓу жените и мажите | Емитувани емисии посветени на рамноправност меѓу жените и мажите | Досега, освен презентирањето на анализите на Парламентарниот институт во однос на застапеноста на жените во составот на Собранието, немало емисии посветени на рамноправноста на жените и мажите. | Собраниски канал, Кабинет на генералната секретарка, Парламентарен институт | Тековна активност во 2025, 2026 и 2027 |
| 1.6. Промена на составот на работните тела и делегациите за да се обезбеди рамноправно учество на жените и мажите, согласно со членот 114 став 3 од Деловникот на Собранието | Обезбедено рамноправно учество на жените и мажите во работните тела и делегациите | Моментално постојат работни тела и делегации кои немаат балансиран состав | Комисија за прашања на изборите и именувањата, координатори на пратенички групи | До крај на 2025 |
| 1.7. Иницирање, поддршка и учество во кампањи посветени на унапредување на рамноправноста меѓу жените и мажите (16 дена активизам против насилство врз жените, месец на машкото здравје итн.) | Собранието иницира спроведување кампањи посветени на унапредување на рамноправноста меѓу жените и мажите | Собранието обезбедуваше поддршка и учествуваше во кампањи, а во 2024 КЕМЖМ организираше јавна расправа на тема: „Насилство врз жените и семејно насилство“ за да го означи почетокот на кампањата. | КЕМЖМ, Кабинет на генералната секретарка | Тековно во 2025, 2026 и 2027 |

|  |  |  |  |  |
| --- | --- | --- | --- | --- |
| **Стратешка цел 2: Унапредување на рамноправноста на жените и мажите во законодавниот процес** | | | | |
|  | | | | |
| Активност/Мерка | Индикатор/Показател | Основен показател (базна година 2024) | Носител на активноста | Временска рамка |
| 2.1. Подготовка на нов/измени на Законот за еднакви можности на жените и мажите | Подготвен предлог за нов закон или измени на Законот | Нема подготвени измени на Законот, ниту подготвена оценка на досегашно спроведување на Законот | КЕМЖМ | До крај на 2027 |
| 2.2. Организирање обуки за пратеници и за собраниската Служба, посветени на анализа на законите посветени на унапредување на рамноправноста меѓу жените и мажите | Одржани обуки за пратеници и за собраниската Служба на темата | Досега не се спроведени обуки на оваа тема | Парламентарен институт, развојни партнери на Собранието | Тековно во 2025, 2026 и 2027 |
| 2.3. Лобирање за измени во соодветната законска рамка посветена на застапеноста на жените во извршната власт | Одржани јавни настани | Постојните закони не обезбедуваат балансирана застапеност | Клуб на пратенички | Крај на 2026 |
| 2.4. Ревизија на постојните номотехнички правила во делот на користење на сензитивен јазик во законодавниот процес |  | Не се користи сензитивен јазик *(номотехничките правила не препорачуваат користење сензитивен јазик)* | Пратеници и собраниска Служба | Крај на 2027 |
| 2.5. Изработка на прирачник со насоки/препораки за министерствата во однос на подготовка на посебен осврт на рамноправноста меѓу жените и мажите (во согласност со членот 142 од Деловникот на Собранието) во извештаите за ПВР на предлог-законите | Изготвени и доставени насоки/препораки | Можноста за ваков посебен осврт е дефинирана во Деловникот, но нема насоки за нејзина употреба | КЕМЖМ, сектор за работни тела, развојни партнери на Собранието | Крај на 2026 |

|  |  |  |  |  |
| --- | --- | --- | --- | --- |
| **Стратешка цел 3: Унапредување на рамноправноста на жените и мажите во надзорната функција** | | | | |
|  | | | | |
| Активност/Мерка | Индикатор/Показател | Основен показател (базна година 2024) | Носител на активноста | Временска рамка |
| 3.1. Подготовка на оценка на спроведувањето на Законот за еднакви можности на жените и мажите | Спроведена надзорна расправа за Законот за еднакви можности на жените и мажите и спроведено истражување | Не е спроведена оценка на спроведувањето на Законот | КЕМЖМ, развојни партнери на Собранието | До 2027 |
| 3.2. Одржување една надзорна расправа годишно | Секоја година е одржана барем една надзорна расправа | Досега не биле одржани надзорни расправи од КЕМЖМ | КЕМЖМ | Тековно во 2025, 2026 и 2027 |
| 3.3. Следење на спроведувањето на препораките од ратификуваните меѓународни договори и конвенции | Одржани јавни расправи за следење на спроведувањето на препораките | Нема мониторинг над спроведувањето на препораките | КЕМЖМ | Тековно во 2025, 2026 и 2027 |
| 3.4. Годишни тематски средби со МСПДМ, координаторите/ките за еднакви можности во министерствата и ЕЛС | Редовно годишно одржување на средбите | Одржани се повеќе јавни расправи и средби во 2024 и во претходниот период | КЕМЖМ | Тековно во 2025, 2026 и 2027 |
| 3.5. Годишни тематски средби со независни тела и граѓански организации и објава на веб-страницата на Собранието | Редовно годишно одржување на средбите | Одржани се повеќе средби во 2024 и во претходниот период | КЕМЖМ | Тековно во 2025, 2026 и 2027 |
| 3.6. Теренски посети за следење на примената на регулативата поврзана со унапредување на рамноправноста меѓу жените и мажите (на казнено-поправни установи, шелтер-центри итн.) | Редовни теренски посети | Во 2024 не се спроведени теренски посети | КЕМЖМ | Тековно во 2025, 2026 и 2027 |
| 3.7. Разгледување на годишните извештаи на органите на државната управа за напредокот на состојбата за еднаквите можности на жените и мажите | Редовно разгледување на извештајот на седница на КЕМЖМ | Во 2024 извештајот не е разгледан | КЕМЖМ | Тековно во 2025, 2026 и 2027 |
| 3.8. Разгледување на потребата од одржување јавна расправа за законите коишто во воведот содржат посебен осврт на рамноправноста меѓу жените и мажите | Одржани јавни расправи во случај предлог-законите да содржат посебен осврт за рамноправноста меѓу жените и мажите | Досега не се доставени предлог-закони од предлагачи со посебен осврт на рамноправноста меѓу жените и мажите | КЕМЖМ | Тековно во 2025, 2026 и 2027 |
| 3.9. Систематизација и објавување пратенички прашања и одговори поврзани со рамноправноста меѓу жените и мажите | Систематизирани пратенички прашања и одговори и нивно објавување на посебен сегмент на веб-страницата на Собранието | Досега не се систематизираат и објавуваат пратенички прашања и одговори специфично посветени на рамноправноста меѓу жените и мажите | Кабинет на генералната секретарка | До 2027 |
| 3.10. Одржување годишна пленарна седница на осми март, посветена на унапредување на рамноправноста на жените и мажите | Организирани годишни пленарни седници во следните три години | Во претходните години се воспостави практика на одржување пленарна седница (досега се одржани две пленарни седници посветени на унапредување на рамноправноста на жените и мажите) | Пратеници, КЕМЖМ, собраниска Служба (сектор седници) | Тековно во 2025, 2026 и 2027 |

|  |  |  |  |  |
| --- | --- | --- | --- | --- |
| **Стратешка цел 4: Унапредување на рамноправноста на жените и мажите во внатрешната организација и преку меѓународната соработка на Собранието** | | | | |
|  | | | | |
| Активност/Мерка | Индикатор/Показател | Основен показател (базна година 2024) | Носител на активноста | Временска рамка |
| 4.1. Формирање одделение за следење и унапредување на рамноправноста меѓу жените и мажите во Собранието | Формирано и функционално одделение | Не постои посебно одделение (само советник за родови прашања) | Кабинет на генералната секретарка | До 2027 |
| 4.2. Меѓународна соработка, вмрежување и размена на искуства и практики со парламенти во регионот и во Европа преку регионални конференции и студиски посети | Редовно учество на годишни регионални конференции, воспоставена постојана комуникација со парламенти во регионот | Периодични активности за вмрежување | КЕМЖМ, собраниска Служба, развојни партнери на Собранието | Тековно во 2025, 2026 и 2027 |
| 4.3. Инфраструктурни подобрувања и подобрувања на условите за работа, обезбедување семејно пријателски политики во Собранието, како што се достапни услови за грижа за деца и флексибилно работно време кои ќе им помогнат на жените, особено на оние со мали деца, како и на еднородителските семејства и самохраните родители во Собранието | Донесен интерен акт за регулирање на наведените области | Во правилниците нема одредби кои овозможуваат подобрувања во наведените области | Кабинет на генералната секретарка, Кабинет на претседателот на Собранието, Буџетски совет | До 2027 |
| 4.4. Сертифицирање овластен кадар од Собрание за обуки за рамноправност на жените и мажите | Сертифициран овластен кадар за спроведување вакви обуки | Досега нема сертифициран кадар за вакви обуки | Собраниска Служба, Парламентарен институт, развојни партнери на Собранието | До 2026 |
| 4.5. Редовни годишни здравствени прегледи за пратеничките и пратениците, како и на собраниската Служба (ПАП тест, мамографија, простата) | Воведување на наведените прегледи во рамки на систематските здравствени прегледи | Систематските здравствени прегледи се спроведуваат на две години, и вклучен е само основниот пакет | Кабинет на генералната секретарка | Тековно во 2025, 2026 и 2027 |
| 4.6. Обезбедување соодветен паркинг- простор и регулирање на постојниот простор | Регулиран паркинг-простор, кој ќе им овозможи на сите пратеници, пратенички и на собраниската Служба извесност во планирањето на времето на пристигнување и подобар баланс меѓу работата и семејните обврски | Нема доволно паркинг- простор | Кабинет на генералната секретарка, претседател на Собранието | До 2025 |
| 4.7. Воспоставување банер на веб-страницата на Собранието, посветен на унапредување на рамноправноста меѓу жените и мажите | Изработен и јавно достапен банер со релевантни информации и известувања посветени на рамноправноста меѓу жените и мажите | Не постои посебен банер посветен на унапредување на рамноправноста меѓу жените и мажите | Кабинет на генералната секретарка, ИТ сектор, собраниска Служба, Парламентарен институт | До 2025 |

**4. РАБОТНА ГРУПА ЗА СЛЕДЕЊЕ НА СПРОВЕДУВАЊЕТО НА АКЦИСКИОТ ПЛАН ЗА УНАПРЕДУВАЊЕ НА РАМНОПРАВНОСТА МЕЃУ ЖЕНИТЕ И МАЖИТЕ 2025-2027 НА СОБРАНИЕТО НА РЕПУБЛИКА СЕВЕРНА МАКЕДОНИЈА**

По донесување на Акцискиот план 2025-2027 се формира работна група, којашто ќе биде надлежна за следење на реализацијата на активностите предвидени со овој план.

Со работната група претседава претседателката на Комисијата за еднакви можности на жените и мажите, нејзина заменичка е претседателката на Клубот на пратенички, со поддршка на генералната секретарка/заменикот на генералната секретарка на Собранието на Република Северна Македонија. Членови на работната група се:

* четири (4) пратенички и пратеници од Комисијата за еднакви можности на жените и мажите;
* три (3) пратенички од Клубот на пратенички;
* седум (7) претставници на стручната Служба, вклучувајќи го и Кабинетот на генералната секретарка и Парламентарниот институт;
* претставници од развојните партнери на Собранието (ОБСЕ, НДИ, УН ВОМЕН и др.).

Работната група ги има следниве надлежности:

* Следење и контрола на спроведувањето на активностите предвидени со Планот на активности;
* Обезбедување техничка и професионална поддршка во реализацијата на активностите предвидени со Планот за активности;
* Одржување редовни квартални состаноци;
* Подготвување извештај за реализација на активностите предвидени во Акцискиот план 2025-2027;
* Спроведување евалуација и процена пред истекување на периодот предвиден за реализација на Планот на активности;
* Други задачи и активности што придонесуваат кон реализација на Планот на активности.

**Анекс 1:**

**ОЦЕНКА НА СПРОВЕДУВАЊЕТО НА ПЛАНОТ ЗА УНАПРЕДУВАЊЕ НА РОДОВАТА СЕНЗИТИВНОСТ НА СОБРАНИЕТО НА РЕПУБЛИКА СЕВЕРНА МАКЕДОНИЈА 2022-2024**

|  |  |  |  |
| --- | --- | --- | --- |
| **Стратешка цел 1: Жените и мажите имаат еднакви можности за ВЛЕЗ во парламентот** | | | |
| *Број на активност/ мерка* | *Дали мерката е реализирана? (да/не/делумно)* | *Наративен опис на постигнати резултати или објаснување зошто мерката не е реализирана* | *Основен показател од 2021 година и  моментална состојба (доколку е применливо)* |
| 1.1.1. Измена на изборен законик и воведување 50% родова квота | Не | - Одржана работилница на тема „Улогата на жените во сегашните и новите изборни процеси“  - Тркалезна маса „Измена и дополнување на изборниот законик – од 40% кон 50%“  - Поднесена иницијатива од НВО секторот на 30.12 2022 за дополнување на член 64 од Изборниот законик, односно воведување родова квота од 50%. | 2021: 41.6% пратенички  2023: 42.5% пратенички  Мај 2024: 36% пратенички  Септември 2024: 39% |
| 1.1.2. Во случај на воведување нов изборен модел, да се изработи анализа на влијанието врз родовата застапеност во Собранието на РСМ | Делумно | - Изготвени анализи од Парламентарен институт за теми: „Ефекти од една изборна единица и отворени листи врз родовата застапеност“, „Загарантирани места уредени со закон и застапеност на актуелните мандати на пратениците од малцинствата во земјите од регионот“, „Родово насочено јавно финансирање на политичките партии“.  - Поднесен предлог закон за измени и дополнувања на Изборен законик од помалите партии (блокиран)  - Подготвен амандман за родова застапеност од страна на Клубот на пратенички доколку се разгледува законот | 2021: Достапни се повеќе анализи на темата изработени од Парламентарниот институт  2024: нема измена на изборниот модел. |
| 1.2.1. Анализа (ex-ante) на Законот за вработени во јавен сектор, закон за административни службеници и законот за висока раководна служба од аспект на родот | Не | - Спроведена обука од ОБСЕ со експерти од ЕУ на ниво на служба  - Разгледан е од родова перспектива предлог Законот за вработени во јавен сектор во 2019 г. | 2021: Нема соодветна анализа  2024: Законите се уште не се донесени |
| 1.2.2. Да се изработи компаративна анализа за родово сензитивни и семејно сензитивни процедури за работа и работна средина вклучувајќи и флексибилно работно време | Не | КЕМ нема испратено барање до ПИ за изработка на анализа, ПИ нема изработено проактивна анализа | 2024: Нема достапна анализа |
| **Стратешка цел 2: Жените и мажите имаат еднакви можности за Влијание во работните процедури на парламентот** | | | |
| *Број на активност/ мерка* | *Дали мерката е реализирана? (да/не/делумно)* | *Наративен опис на постигнати резултати или објаснување зошто мерката не е реализирана* | *Основен показател од 2021 година и  моментална состојба* |
| 2.1.1. Измени и дополнувања на Деловникот, Законот за Собрание и Кодексот за етичко однесување на пратениците во Собранието | Делумно | - Деловникот е донесен  - Законот за Собрание треба да произлезе од деловникот  - Одржани неколку работилници со ОБСЕ/ОДИХР и подготвен документ со препораки „Кон измени на Деловникот и Законот за Собрание од родова перспектива“  - Одржана средба со Претседателот на Собрание во 2023 и разгледани препораки за имплементација  - поднесени се амандмани од пратенички  - не се усвоени измени на Етичкиот кодекс | 2021: Законот за Собрание и Кодексот за етичко однесување не содржат родово сензитивни одредби  2024: Измените на Деловникот се усвоени, Етичкиот кодекс не е изменет |
| 2.1.2. При формирањето на работните тела, делегациите и пратеничките групи за соработка на Собранието, да се обезбеди родово балансиран состав (според актуелниот процент на пратенички во тековниот мандат) | Да | - Член 114, став 3 од новиот Деловник предвидува соодветна застапеност на пратениците од различен пол од пратеничките групи | 2021: Различен и небалансиран состав на работните тела  2024: усвоен Деловник кој ќе се применува во новиот парламентарен состав |
| 2.1.3. По секој нов изборен процес и нов парламентарен состав воведната програма задолжително да содржи модул за родова еднаквост;  Спроведување тематски обуки за родова еднаквост за заинтересирани пратеници | Делумно | -Не се реализира ниту една обука во 2022 и 2023  - Парламентарниот институт треба „повидливо“ да ги нуди обуките за родова еднаквост | 2020 за прв пат е воведен модул за родова еднаквост во воведната програма за новите пратеници  2020 и почеток на 2021 одржани се неколку тематски обуки за родова еднаквост за заинтересираните пратеници, од страна на ПИ и развојните партнери  2024 Модулот за родова еднаквост не беше спроведен во воведната програма по изборите во 2024;  одржани неколку обуки и работилници за пратеници од развојните партнери на Собранието |
| 2.1.4. Спроведување основни и специјализирани обуки за родова еднаквост на вработени во служба | Делумно | Има организирани специјализирани обуки, но не во предвидениот број по планот и не од страна на Парламентарен институт или од родовиот советник. |  |
| **Стратешка цел 3: Интересите и потребите на жените имаат соодветно МЕСТО на дневниот ред на собранието** | | | |
| *Број на активност/ мерка* | *Дали мерката е реализирана? (да/не/делумно)* | *Наративен опис на постигнати резултати или објаснување зошто мерката не е реализирана* | *Основен показател од 2021 година и  моментална состојба* |
| 3.1.1. Изработка и спроведување годишна програма на јавни расправи и тематски настани ка Комисијата за еднакви можности на мажите и жените | Да (делумно) | - Донесена е годишна програма со повеќе активности, вклучително и една јавна расправа. Делумно реализирана програма, со недостаток на реализација на заклучоците, односно нивна имплементација во законски решенија).  - Донесена Стратегија за родова еднаквост во 2021 г.  - Одржани средби со локални КЕМ.  - Недостасува почеста координација и календар на активности | 2021: Вкупно 4 седници, од кои 3 јавни расправи  2024: 1 јавна расправа во 2022 (за планот за родово сензитивно Собрание) |
| 3.1.2. Годишна пленарна седница на Собранието: Унапредување на родовата еднаквост во РСМ | Да | - Во 2023 се одржа пленарна седница за родови прашања, донесени се заклучоци кои се доставени до Владата и добиен е извештај за преземени мерки  - Изготвен Акциски план во правец на одбележување на јубилеј (во тек негово целосно спроведување)  - Отпочната изработка на Брошура – 20 години Клуб на пратенички. | 2021: Нема тематска пленарна седница  2024: Одржани годишни тематски пленарни седници за родова еднаквост во 2023 и 2024. |
| 3.2.1. Пополнување на работно место советник за родови прашања во Секторот на ГС | Да | Според систематизација е предвидено местото, кое беше пополнето од 2022 до 2024, кон крајот на 2024 не е пополнето. | 2021: Работното место е систематизирано  2024: Реализирано |
| 3.3.1. Редовни состаноци на претседателството на Клубот на пратенички и на Клубот на пратенички во поширок состав | Да | - Редовно се одржуваат состаноци, но не се редовни во поширок состав  - Претседателството е информирано редовно за сите настани, Претседателката редовно информира за остварени средби/настани | 2021: Состаноците не се одржуваат редовно  2023: Редовни состаноци во последните 2 години  2024: Клубот на пратенички се уште не е формиран по изборите |
| 3.3.2. Организирање тематски настани за унапредување на правата на жените и родовата еднаквост | Да | Одржана е пленарна седница и одбележана е 20 годишнината од постоењето на Клубот на пратенички  - Средба на Клубот на пратенички со ЛАГ АГРО ЛИДЕР за иницијатива за измени на Закон за заштита од вознемирување на работно место (политички мобинг) и организирани форуми од истата организација  - Конференција „Родова еднаквост на работното место“ – организирана од ЦУП со покровителство на Елизабета Георгиевска  - Нацрт-верзија на стратегија за демографски политики (одржана консултативна средба) |  |
| 3.3.3. Лобирање за зголемување на бројот на жените во извршната власт и во локалната власт (градоначалнички) | Да/Делумно | Нема измени на законската рамка, тешко оди внатрепартискиот дијалог за унапредување на жените во извршна и локална власт ( односно за воведување квоти) | Нема промени во состојбата |
| 3.3.4. Организирање редовни активности за подигање на јавната свест;  Спроведување кампањи на теми поврзани со правата на жените и родовата еднаквост | Да | Клубот на пратенички Има земено учество со граѓанските и меѓународните организации на кои се разговарало за анти-родовите движења  - Во мај 2022 г. Организирана расправа „Кон промени на закон – регулатива за поголема поддршка на пациенти кои се соочуваат со неплодност“  - Кампања „СТОП за семејно насилство!“ организирана од сопругата на Амбасадорот на Р. Бугарија  - Средба со НФФ за програмата за обезбедување на социјална сигурност на жените земјоделки  - реакција на Клубот на пратенички и КЕМ по повод грозоморното дело во Кочани | 2021: Редовна соработка со граѓанските и меѓународните организации  2024: Редовна соработка и спроведени активности |
| 3.3.5. Регионално мрежно поврзување со другите неформални парламентарни тела на пратенички | Да | - Има редовни настани со регионалните парламенти  - Остварена средба со алијанса од албанскиот парламент  - Регионална конференција во Тирана во декември 2022 година  - Регионална конференција во Скопје во јуни 2023 година, во организација на Клубот на пратенички и ОБСЕ  - Одржана средба на Клубот на пратенички со Австриска делегација | 2021: Се одржуваат редовни регионални настани за размена на искуства  2024: Одржани регионални конференции во 2022 и 2023 |
| **Стратешка цел 4: Парламентот изработува родово сензитивно ЗАКОНОДАВСТВО** | | | |
| *Број на активност/ мерка* | *Дали мерката е реализирана? (да/не/делумно)* | *Наративен опис на постигнати резултати или објаснување зошто мерката не е реализирана* | *Основен показател од 2021 година и  моментална состојба* |
| 4.1.1. По предлог на Владата на РСМ да се донесе новиот Закон за родова еднаквост и Стратегијата за родова еднаквост | Делумно | - Не е одржана јавна расправа за законот за родова еднаквост во Собрание  - Донесени се заклучоци на пленарната седница на 8 март 2023 во однос на Законот за родова еднаквост.  - Стратегијата за родова еднаквост е донесена на 22.07.2022 г. (објавена во службен весник бр. 170)  - Одржана јавна расправа во центар за РОБ (09.02.2023) | 2021: Постоен закон за еднакви можности на жените и мажите донесен во 2012  2024: Стратегијата за родова еднаквост е донесена;  новиот Закон за родова еднаквост не е донесен. |
| 4.1.2. Годишни тематски/стручни средби со Министерството за труд и социјална политика и со координаторите/ките за еднакви можности во министерствата и единиците на локалната самоуправа | Делумно | Има тематски средби од кои произлегуваат активности и во локалните самоуправи | 2021: нема редовни средби  2024: има делумен напредок во одржувањето средби |
| 4.1.3. Измени на Деловникот за да се создаде обврска кон предлагачот на закон да донесува предлог закон со ПВР кое вклучува родова анализа (тесно поврзана со активност 2.1.2) | Да/делумно (не обврзува, туку дава можност) | Во новиот Деловник има одредба која гласи дека содржината на предлог законот, поточно воведот, може да содржи посебен осврт на родова еднаквост | 2021: Деловникот нема одредба што регулира родова анализа на законите  2024: Деловникот нуди можност за посебен осврт на родовата еднаквост во воведот на предлог законите |
| 4.2.1. Одржување една надзорна расправа годишно | Не |  | Нема одржани надзорни расправи |
| 4.2.2. Постојано следење на спроведувањето на препораките од меѓународните ратификувани договори и конвенции | Делумно | Работни средби има, но јавни расправи нема  - Закон за семејно базирано насилство и насилство врз жените е усогласен со Истанбулската конвенција  - Во Кривичниот законик се воведени фемицид и демнење  - Средба со Парламентот на Косово  - Работен состанок со НМПНЖС за Кривичниот законик | Нема мониторинг за тоа дали се спроведуваат CEDAW, GREVIO и други меѓународни договори и конвенции |
| 4.2.3. Теренски посети во реализација на надзорната функција на Собранието | Да | - Во рамки на Комисијата за политички систем одржани се теренски посети за Законот за натална евиденција  - Остварена посета на КПД Идризово  - Посета на Центарот за социјално претприемништво во рамки на проектот за економско зајакнување на жените преку социјално претприемништво (НДИ)  - Теренска посета на општина Долнени во рамки на активноста на ЛАГ АГРО ЛИДЕР и НДИ „Унапредување на родовата еднаквост преку политичко учество на жените“ |  |
| 4.2.4. Зголемување на бројот на пратенички прашања поврзани со родова еднаквост | Не | Нема достапна анализа за бројот на пратенички прашања поврзани со родова еднаквост |  |
| **Стратешка цел 5: Парламентот ја исполнува својата СИМБОЛИЧНА ФУНКЦИЈА** | | | |
| *Број на активност/ мерка* | *Дали мерката е реализирана? (да/не/делумно)* | *Наративен опис на постигнати резултати или објаснување зошто мерката не е реализирана* | *Основен показател од 2021 година и  моментална состојба* |
| 5.1.1. Промоција на активности за одбележување важни датуми за правата на жените и родовата еднаквост | Да | - Свечена седница за родова еднаквост и свечена седница на Клуб на пратенички  - Учество на Клубот на пратенички во одбележување на: Ден на женско претприемништво, Ден на занаетчиство (кај Претседателот), панел дискусија „Политичка и општествена еднаквост на жени на локално ниво“, Завршна конференција на мрежа за заштита од дискриминација | 2021: Нема структурен план за активности за промоција на родова еднаквост  2024: Состојбата е иста, но нотирана е потребата од подготовка на календар на активности за одбележување на важни датуми за родовата еднаквост |
| 5.1.2. Изработка и спроведување упатство за користење родово сензитивен јазик во работењето на Собранието | Не | - Потребно е да се подготви такво упатство за да се имплементира родово сензитивен јазик во СРМ |  |

1. Планот на активности за унапредување на рамноправноста меѓу жените и мажитена Собранието на Република Северна Македонија е изработен со поддршка на Мисијата на ОБСЕ во Скопје и Канцеларијата на ОБСЕ за демократски институции и човекови права (ОДИХР). Содржината на Планот на активности е одговорност на Собранието на Република Северна Македонија и на ниту еден начин не го изразува мислењето или ставовите на ОБСЕ. [↑](#footnote-ref-1)